บาทเปิด 35.53/55 บาทต่อดอลล่าร์  อ่อนค่า
เงินบาทเปิดตลาด 35.53/55 บาทต่อดอลล่าร์  อ่อนค่าหลังประธานเฟดส่งสัญญาณขึ้นดอกเบี้ย มองกรอบ 35.45-35.75 บาทต่อดอลล่าร์
18 พ.ย. 2559

เงินบาทเปิดตลาด 35.53/55 บาทต่อดอลล่าร์  อ่อนค่าหลังประธานเฟดส่งสัญญาณขึ้นดอกเบี้ย มองกรอบ 35.45-35.75 บาทต่อดอลล่าร์ 
นักบริหารเงิน ธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 35.53/55 บาท/ดอลลาร์ อ่อนค่าจากเย็นวานนี้ที่ปิดตลาดที่ 35.44/46 บาท/ดอลลาร์
ล่าสุดเงินบาทอยู่ที่ 35.60 อ่อนค่าต่อเนื่องหลังนางเจเน็ต เยลเลน ประธานธนาคารกลางสหรัฐ (เฟด) ออกมาส่งสัญญาณว่า การปรับขึ้นอัตราดอกเบี้ยอาจเกิดขึ้นในไม่ช้า และจะมีความเสี่ยงหากเฟดชะลอการปรับขึ้นอัตราดอกเบี้ยออกไป เนื่องจากจะทำให้เฟดจำเป็นต้องปรับขึ้นอัตราดอกเบี้ยเร็วยิ่งขึ้นในอนาคต
"ตอนนี้ตลาดมองข้าม Shot ไปถึงปีหน้าแล้วว่าเฟดจะขึ้นดอกเบี้ยกี่รอบ ส่วนครั้งนี้ไม่น่าจะพลิกโผแล้ว"นักบริหารเงิน ระบุ
นักบริหารเงิน คาดว่า ถ้าวันนี้เงินบาทผ่าน 35.60 บาท/ดอลลาร์ไปได้ แนวต้านถัดไปน่าจะอยู่ที่ 35.75-35.80  บาท/ดอลลาร์ ส่วนวันนี้ให้กรอบ 35.45 - 35.75 บาท/ดอลลาร์